1998R0494 — LV — 09.12.2010 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 494/98

(1998. gada 27. februāris),

ar ko paredz sīki izstrādātas normas Padomes Regulas (EK) Nr. 820/97 īstenošanai attiecībā uz obligāto administratīvo sodu piemērošanu saskaņā ar liellopu identificēšanas un reģistrēšanas sistēmu







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 21. aprīļa Regulu (EK) Nr. 820/97, kas izveido sistēmu liellopu identificēšanai un reģistrēšanai un liellopu gaļas un liellopu gaļas produktu marķēšanai ( 1 ), un jo īpaši tās 10. panta e) apakšpunktu, tā kā saskaņā ar Regulas (EK) Nr. 820/97 21. pantu visām dalībvalstu uzliktajām sankcijām jābūt samērā ar pārkāpuma smagumu; tā kā sankcijas vajadzības gadījumā var paredzēt ierobežojumu dzīvnieku pārvietošanai uz attiecīgā dzīvnieku turētāja saimniecību vai no tās; tā kā šajā nolikumā paredzētās sankcijas ir jāpiemēro, kad neatbilstība liellopu identificēšanas un reģistrēšanas nosacījumiem rada pieņēmumu par Kopienas tiesību aktu veterinārajā jomā pārkāpumiem, kas var apdraudēt cilvēku un dzīvnieku veselību; tā kā sankcijas ir vajadzīgas arī tādēļ, lai nodrošinātu šīs sistēmas pienācīgu finansējumu un darbību; tā kā, ievērojot Regulu (EK) Nr. 820/97 21. panta otro daļu, šim nolikumam jānosaka obligātās administratīvās sankcijas, dodot dalībvalstīm iespēju noteikt citas valsts administratīvās sankcijas vai kriminālsodus, ņemot vērā pārkāpumu smagumu; tā kā jāparedz sankcijas dažiem gadījumiem, kad nav ievēroti Regulas (EK) Nr. 820/97 noteikumi; tā kā šādi gadījumi ir arī neatbilstība visām vai dažām no prasībām attiecībā uz identificēšanu un reģistrēšanu, maksājumu izdarīšanu un paziņošanu; tā kā, ja kādā saimniecībā to dzīvnieku skaits, attiecībā uz kuriem nav ievērotas Regulā (EK) Nr. 820/97 paredzētās prasības, pārsniedz 20 %, attiecīgie pasākumi attiecināmi uz visiem dzīvniekiem, kas atrodas šajā saimniecībā; tā kā, ja divu dienu laikā nav iespējams pierādīt kāda dzīvnieka identifikāciju, dzīvnieks tūlīt jāiznīcina veterināro iestāžu uzraudzībā, nesaņemot kompensāciju no attiecīgās kompetentās iestādes; tā kā, ievērojot Regulas (EK) Nr. 820/97 piemērošanas grafiku, šim nolikumam steidzami jāstājas spēkā; tā kā šajā nolikumā paredzētie pasākumi ir saskaņā ar Eiropas Lauksaimniecības vadības un garantiju fonda komitejas atzinumu, IR PIEŅĒMUSI ŠO REGULU.







1. pants

1. Ja viens vai vairāki dzīvnieki saimniecībā neatbilst nevienam no noteikumiem, kas noteikti Regulas (EK) Nr. 820/97 3. pantā, tiek noteikts ierobežojums visu dzīvnieku pārvietošanai uz minēto saimniecību, kā arī no tās.

▼M1

2. Ja dzīvnieka īpašnieks nevar pierādīt tā identifikāciju un izsekojamību, kompetentā iestāde vajadzības gadījumā, pamatojoties uz dzīvnieka veselības un pārtikas nekaitīguma apdraudējuma novērtējumu, liek iznīcināt dzīvnieku, nesniedzot kompensāciju.

▼B

2. pants

1. Ja dzīvnieki neatbilst kādai no Regulas (EK) Nr. 820/97 3. pantā noteiktajām identificēšanas un reģistrācijas prasībām, tūlīt nosaka ierobežojumu tikai minēto dzīvnieku pārvietošanai līdz brīdim, kad minētās prasības tiek izpildītas pilnīgi.

2. Ja kādā saimniecībā to dzīvnieku skaits, attiecībā uz kuriem nav izpildītas kādas no Regulas (EK) Nr. 820/97 3. pantā noteiktajām identificēšanas un reģistrācijas prasībām, pārsniedz 20 %, tūlīt nosaka ierobežojumu visu to dzīvnieku pārvietošanai, kas atrodas attiecīgajā saimniecībā.

Tomēr attiecībā uz saimniecībām, kurās nav vairāk par 10 dzīvniekiem, šo pasākumu piemēro tikai tad, ja vairāk nekā divi dzīvnieki nav pilnībā identificēti saskaņā ar Regulas (EK) Nr. 820/97 noteikumiem.

3. pants

Ja dzīvnieku īpašnieks neveic Regulas (EK) Nr. 820/97 9. pantā minēto maksājumu, dalībvalstis var neizsniegt vai atteikt pases minētajai personai. Ja dzīvnieku īpašnieks ilgstoši neizdara minēto maksājumu, dalībvalstis saskaņā ar minētās regulas 21. pantu var ierobežot dzīvnieku pārvietošanu uz minētā dzīvnieku īpašnieka saimniecību un no tās.

4. pants

1. Ja dzīvnieku īpašnieks saskaņā ar Regulas (EK) Nr. 820/97 7. panta 1. punkta otro ievilkumu neinformē kompetento iestādi par dzīvnieku pārvietošanu gan uz tā saimniecību, gan no tās, kompetentā iestāde ierobežo dzīvnieku pārvietošanu uz minēto saimniecību un no tās.

2. Ja dzīvnieku īpašnieks saskaņā ar Regulas (EK) Nr. 820/97 7. panta 1. punkta otro ievilkumu neinformē kompetento iestādi par kāda dzīvnieka dzimšanu vai nāvi, kompetentā iestāde ierobežo dzīvnieku pārvietošanu uz minēto saimniecību un no tās.

5. pants

Šī regula stājas spēkā dienā, kad tā publicēta Eiropas Kopienu Oficiālajā Vēstnesī.

Regulu piemēro no 1998. gada 1. marta.

Regula uzliek saistības kopumā un ir tieši piemērojams visās dalībvalstīs.